text: نائب صدر جمہوریہ ہند نے کہا کہ نوجوانوں کی صلاحیتوں کو فروغ دینے کے لئے موزوں مواقع پیدا کرنے کی ضرورت ہے۔انہوں نے مزید کہا کہ اچھی تعلیم، صنعتوں کی ضرورتوں کے مطابق تربیت، سماجی تحفظ کا نظام، صحت کی سہولتیں اور سرگرم لیبر مارکیٹ کسی شخص کے بامعنی روزگار کے لئے بڑی اہمیت رکھتی ہیں۔ہندوستان کی آبادی کا تناسب مناسب ہنر مندی کے ذریعے بامعنی روزگار تک رسائی حاصل کرنے کا موقع فراہم کرتا ہے،اس سے نہ صرف اندرون ملک ضرورتوں کو پورا کیا جاسکے گا، بلکہ دنیا کی معیشتوں کی ضرورتوں میں مدد دی جاسکے گی۔